ಫ್ಲಿಕರ್ ಛಾಯಾಚಿತ್ರಗಳನ್ನು ಮಂಡಿಸುವವರು ಆ ಛಾಯಾಚಿತ್ರಗಳನ್ನು ಟ್ಯಾಗ್ ಗಳನ್ನು(ಒಂದು ವಿಧ ಮೆಟಾಡೇಟಾ)ಬಳಸಿ ಕ್ರಮಗೊಳಿಸಲು ಆದೇಶಿಸುತ್ತದೆ; ಹೀಗೆ ಮಾಡುವುದರಿಂದ ಹುಡುಕುವವರು ತಮಗೆ ಬೇಕಾದ ಛಾಯಾಚಿತ್ರಗಳನ್ನು ನಿರ್ದಿಷ್ಟವಾದ ವಿಷಯಗಳ ಆಧಾರದ ಮೇಲೆ, ಸ್ಥಳಗಳ ಹೆಸರುಗಳ ಆಧಾರದ ಮೇಲೆ ಮತ್ತು ವಸ್ತುಗಳ ಆಧಾರದ ಮೇಲೆ ಹುಡುಕಲು ಸುಲಭವಾಗುತ್ತದೆ. ಫ್ಲಿಕರ್ ಟ್ಯಾಗ್ ಕ್ಲೌಡ್ಗಳನ್ನು ಅಳವಡಿಸಿದ ಪ್ರಥಮ ಜಾಲತಾಣಗಳಲ್ಲಿ ಒಂದು; ಈ ಟ್ಯಾಗ್ ಕ್ಲೌಡ್ ಗಳು ಜನಪ್ರಿಯ ಸಂಕೇತಪದಗಳೊಡನೆ ಟ್ಯಾಗ್ ಆದಂತಹ ಛಾಯಾಚಿತ್ರಗಳನ್ನು ಹೊಂದಲು ಪ್ರವೇಶ ದೊರಕಿಸುತ್ತದೆ. ಫ್ಲಿಕರ್ ಟ್ಯಾಗ್ ಗಳನ್ನು ಬೆಂಬಲಿಸುವುದರಿಂದ ಅದನ್ನು ಫೋಲ್ಕ್ಸೋನಮಿಯನ್ನು ಪರಿಣಾಮಕಾರಿಯಾಗಿ ಬಳಸಿಕೊಂಡುದಕ್ಕೆ ಪ್ರಮುಖ ಉದಾಹರಣೆಯಾಗಿ ಬಿಂಬಿಸಲಾಯಿತು, ಆದರೆ ಥಾಮಸ್ ವ್ಯಾಂಡರ್ ವಾಲ್l ಫ್ಲಿಕರ್ ಶ್ರೇಷ್ಠ ಉದಾಹರಣೆಯಲ್ಲವೆಂದು ಸೂಚಿಸಿದರು.

ಫ್ಲಿಕರ್ ಬಳಕೆದಾರರು ತಮ್ಮ ಛಾಯಾಚಿತ್ರಗಳನ್ನು "ಸೆಟ್"ಗಳಾಗಿ ಅಥವಾ ಅದೇ ತಲೆಬರಹದಡಿಯಲ್ಲಿ ಛಾಯಾಚಿತ್ರಗಳ ಗುಂಪುಗಳಾಗಿ ಏರ್ಪಡಿಸಿಕೊಳ್ಳಲು ಅನುವು ಮಾಡಿಕೊಡುತ್ತದೆ. ಸೆಟ್ ಗಳನ್ನು ಸ್ಲೈಡ್ ಷೋಗಳಾಗಿ ಪ್ರದರ್ಶಿಸಬಹುದು ಮತ್ತು ಅವುಗಳನ್ನು ಜಾಲತಾಣಗಳಲ್ಲಿ ಹುದುಗಿಸಿ ಇತರರೊಂದಿಗೆ ಹಂಚಿಕೊಳ್ಳಬಹುದು. ಆದರೆ ಸೆಟ್ ಗಳು ರೂಢಿಯಲ್ಲಿರುವ ಫೋಲ್ಡರ್ ಆಧಾರಿತ ಕಡತಗಳ ಕ್ರಮಗೊಳಿಸುವಿಕೆಯ ವಿಧಾನಕ್ಕಿಂತಲೂ ಹೆಚ್ಚು ಸಲೀಸಾಗಿದೆ. ಏಕೆಂದರೆ ಈ ಕ್ರಮದಲ್ಲಿ ಒಂದು ಛಾಯಾಚಿತ್ರವು ಒಂದು ಸೆಟ್ ಗೆ ಅಥವಾ ಹಲವಾರು ಸೆಟ್ ಗಳಿಗೆ ಸೇರಬಹುದು ಅಥವಾ ಯಾವುದೇ ಸೆಟ್ ಗೆ ಸೇರದೆಯೂ ಇರಬಹುದು. ಫ್ಲಿಕರ್ ಸೆಟ್ ಗಳು ನಂತರ ಶಾರೀರಿಕ ಪ್ರಭುತ್ವದ ಬದಲಿಗೆ ಒಂದು ವಿಧವಾದ ನಿರ್ದಿಷ್ಟ ಮೆಟಾಡೇಟಾವನ್ನು ಪ್ರತಿನಿಧಿಸುತ್ತವೆ. ಸೆಟ್ ಗಳಲ್ಲಿ ಛಾಯಾಚಿತ್ರಗಳಿಗೆ ಜಿಯೋಟ್ಯಾಗಿಂಗ್ ಅನ್ನು ಅನ್ವಯಿಸಬಹುದು. ಜಿಯೋಟ್ಯಾಗಿಂಗ್ ಇರುವ ಯಾವುದೇ ಸೆಟ್ ಅನ್ನು ನಂತರ ಐಮ್ಯಾಪ್ ಫ್ಲಿಕರ್ ಬಳಸಿ ಒಂದು ನಕ್ಷೆಗೆ ಸಂಬಂಧಿತವಾಗಿಸಬಹುದು. ಹೀಗೆ ದೊರೆತ ನಕ್ಷೆಯನ್ನು ಜಾಲತಾಣಗಳಲ್ಲಿ ಹುದುಗಿಸಬಹುದು. ಸೆಟ್ ಗಳನ್ನು ಒಂದುಗೂಡಿಸಿ "ಕಲೆಕ್ಷನ್ ಗಳು"(ಸಂಗ್ರಹಗಳು) ಆಗಿಸಬಹುದು ಮತ್ತು ಹಲವಾರು ಸಂಗ್ರಹಗಳನ್ನು ಮತ್ತೆ ಒಂದಾಗಿಸಿ ಹೆಚ್ಚಿನ ಸ್ತರದ ಸಂಗ್ರಹವನ್ನಾಗಿಸಬಹುದು.

ಕಡೆಯದಾಗಿ, ಫ್ಲಿಕರ್ ತಾಣದಲ್ಲಿ ಬಳಕೆದಾರನು ಕೈಗೊಳ್ಳುವ ಸರಿಸುಮಾರು ಯಾವುದೇ ಕ್ರಮವಿಧಿಗಳನ್ನು ನಡೆಸಿಕೊಡುವಂತಹ ಅನ್ವಯಿಕಗಳನ್ನು ಯೋಜನಾಕಾರರು ಸೃಷ್ಟಿಸಲು ಸಾಧ್ಯವಾಗುವಂತಹ ಸಮಗ್ರ ತಾಣ-ಪೂರೈಕೆ ಎಪಿಐ ಅನ್ನು ಫ್ಲಿಕರ್ ಕೊಡಮಾಡುತ್ತದೆ. ಈ ಫ್ಲಿಕರ್ API ಬಳಸಲು ಗ್ರಾಹಕರಿಗೆ ತಮ್ಮ ಫ್ಲಿಕರ್ NSIDಗಳ ಪರಿಚಯವಿರಬೇಕು. ಇದರಲ್ಲಿ ಬಳಕೆದಾರರಿಗೆ ಸಹಾಯಕವಾಗುವಂತಹ ಹಲವಾರು ತಾಣಗಳನ್ನು ಅಭಿವೃದ್ಧಿಗೊಳಿಸಲಾಗಿದ್ದು, ಅದರಲ್ಲಿ idGettr ಮತ್ತು ವಾಟ್ ಈಸ್ ಮೈ ಫ್ಲಿಕರ್ ಐಡಿ ಗಳೂ ಸೇರಿವೆ.

ವಿವಾದ
ಗೆಟ್ಟಿ ಇಮೇಜೆಸ್‌
ಶೋಧನೆ
ಸಂಸ್ಥೆ